text: Evakuering af diskotek: Gerningsmand har meldt sig selv
  25 november 2017 kl. 16.39
  En ung mand har selv kontaktet politiet og tilstået, at han anvendte en peberspray på et diskotek. Det resulterede i, at hele diskoteket blev evakueret.
  Natten til lørdag blev hundredvis af gæster evakueret, efter at en ung mand affyrede en peberspray på et diskotek i Varde. 
  Manden henvende sig til politiet omkring klokken 16 og tilstod, at det var ham, der havde affyret pebersprayen. 
  - Han ringer ind og erkender, at det var ham. Han er nu kommet ind til afhøring,så vi ved endnu ikke, hvorfor han gjorde det, siger Nikolaj Hølmkjær, vagtchef, Syd- og Sønderjyllands Politiet.
  Den unge mand, som er lokal, er nu sigtet for ulovlig tvang og ulovlig våbenbesiddelse. Vagtchefen oplyser, at den sigtede formentlig slipper med en bøde.
  Varde: Den unge mand, der i nat anvendte en peberspray på diskotek Havanna i Varde, har nu henvendt sig til politiet og erkendt forholdet. #politidk
  
  